ועדת הכספים, כנסת 25, פרוטוקול מספר 325, 2024-02-19 00:00

משה גפני: שלום רב, אני פותח את הישיבה

משה גפני:       קרובי החטופים מבקשים לדבר

משה גפני:  עשינו את זה קודם, אבל אשר גדליה

גדליה גל: שלום, אני אח של יוסף מלאכי גדליה שנהרג בקרב בכפר עזה, פורום הגבורה

גדליה גל:  אדבר ממש בקצרה – אני רוצה ששאר האנשים מהפורום גם ידברו ושאר המשפחות פה, אבל באנו להעביר את המסר הברור שהיקירים שלנו והאחים שלנו נהרגו בשביל משימה מאוד חשובה, להגן על כולנו, שנצליח לקיים פה את הדיונים ולהתעסק בכל מיני דברים פחות חשובים, וכל הדיונים האלה לא שווים כלום אם אנו לא יודעים להשלים את המשימה שלשמה הם נשלחו, ואני יושב פה עם כל האחריות שהוא שם עליי כדי לומר את האמירה הברורה הזו – תנו לצה"ל לנצח

גדליה גל:  צה"ל חזק, צה"ל יודע לעשות את העבודה

גדליה גל:  תנו להם להשלים את המשימה שלהם

גדליה גל:  תודה רבה

משה גפני: תודה רבה

משה גפני:  הראל בוצחק, בבקשה

הראל בוצחק: שלום, תודה רבה על רשות הדיבור שאתם נותנים לנו כל פעם מחדש, לכל המשפחות שבוחרות להמשיך – גם משפחות החטופים, גם אנחנו

הראל בוצחק:  אני אח של אושרי משה בוצחק, קצין בסיירת נחל

הראל בוצחק:  בנופלו בן 22

הראל בוצחק:  התארס לא מזמן

הראל בוצחק:  התבשרנו בבשורה לפני כחודש וחצי

הראל בוצחק:  אושרי נכנס ראשון לבית שהוא נפל

הראל בוצחק:  לפני כן היו מלא בתים שהם כבשו והרגו את כל המחבלים

הראל בוצחק:  בבית הזה, בו הכריעו אותו

הראל בוצחק:  הצליחו להכריע אותו

הראל בוצחק:  היה קצין, נכנס ראשון

הראל בוצחק:  לא היה צריך להיכנס ראשון

הראל בוצחק:  הגן על כל החיילים שלו, לא משנה מי, איזו עדה הם, שמים כיפה, לא שמים כיפה, דתיים, חילוניים, דרוזיים

הראל בוצחק:  כל מי שתומך במדינה - בסוף שם את החיים שלו בשביל כולם, בשביל שכולנו נחיה פה כולם, לא משנה מי, אז חובתכם לשמור על האחדות

הראל בוצחק:  אנחנו מאוד מבקשים להמשיך את האחדות שהייתה לנו במשך השבעה

הראל בוצחק:  כל עם ישראל הגיע במהלך השבעה שלנו, ופתאום אתה קם אחרי השבעה, מתחיל לראות תקשורת, שלטי חוצות

הראל בוצחק:  זה קצת מפלח את הלב אז חובתכם לדבר אחדות כל היום ואולי אפילו לחקוק בנושא

הראל בוצחק:      שנית, אושרי נהרג בסוף בעזה

הראל בוצחק:  הם כבשו בית

הראל בוצחק:  הדם שלו נשפך שם

הראל בוצחק:  אני בא להגיד את הקול שלו, להציג את התמונה שלו

הראל בוצחק:  כמו שמשפחות החטופים שמים את התמונות של יקיריהם, וכל הכבוד להם שעושים את המעשה בשבילם, אנחנו רוצים להראות את התמונות שלהם

הראל בוצחק:  כל הזמן יש לשים מול עינינו את התמונות של החטופים וגם את התמונות של החיילים

הראל בוצחק:  כל הזמן לשים מול עינינו את זה

הראל בוצחק:  אחי כבש שטח מסוים, ואנו צריכים לשקול את זה כחוט השערה האם אנו רוצים לצאת משם את מה שכבש, ואז עוד דם יישפך ועוד משפחות

הראל בוצחק:  משפחה שכולה זה לא רק משפחה; זה אלפי מעגלים שנפגעים מזה

הראל בוצחק:  קשה לחזור לשגרה כמובן

הראל בוצחק:  אתם יכולים לתאר מה זה

הראל בוצחק:  ליבנו עם כל משפחות החטופים

הראל בוצחק:  נשמח שתפעלו בנושא

הראל בוצחק:  תודה

משה גפני: תודה רבה

משה גפני:  דורית יהושע, אימא שכולה

דורית יהושע: שלום, אני מחבקת את משפחות החטופים

דורית יהושע:  לא בחרתי להיות אימא שכולה

דורית יהושע:  כך אומר הבן, גיא

דורית יהושע:  סרן איתי יהושע בעצם לא היה אמור בשבת להיות בשום פעילות צבאית

דורית יהושע:  הוא היה אמור לעבוד במסגרת עבודתו במוצ"ש

דורית יהושע:  במילואים היה במספר יחידות, באחת היחידות קיבלו הודעה בסביבות 07:00 בבוקר, מי יכול להגיע להתנדב לאבטח את אוגדה 36

דורית יהושע:  החברים אמרו – איתי תמיד ראשון

דורית יהושע:  השאיר את היילי – דפני הייתה בעבודה והוא רץ עם שאר החברים הגיבורים

דורית יהושע:  גיבורים – זה יותר מגיבורים

דורית יהושע:  הם רצו, נלחמו בנתיב העשרה, ראו מראות זוועות

דורית יהושע:  כל היקירים שרצו, רצו רק ליהנות במסיבה בסוף שבוע, איבדו את חייהם

דורית יהושע:  מדובר על בחורים צעירים, משפחות

דורית יהושע:       האובדן הוא קשה

דורית יהושע:  אי אפשר לתאר את זה במילים

דורית יהושע:  איתי שלנו נהרג במוצ"ש בקיבוץ בארי בסביבות 21:00 בערב, כשבחצי הבוקר הראשון אני חושבת שהוא נותן לי מידע שהוא בטלוויזיה כמוני

דורית יהושע:  כותב לי: אימא, תבקשי מהמשפחה באופקים להסתגר בבתים ואני לא מבינה מה הוא אומר לי כשהוא בשטח ואני מול הטלוויזיה חושבת שהוא יושב ברעננה, אבל איתי שלי לא ראה כלום

דורית יהושע:  פשוט רצה להציל משפחות

דורית יהושע:  מדינת ישראל החזקה שלנו הגיבורה, הצבא החזק, מה קרה לנו? אני כל בוקר קמה, הכאב עצום, ושואלת את עצמי: מה קרה למדינת ישראל? איך איבדנו כל כך הרבה גיבורים ואת היקר לנו?     בשבת השחורה הפסדנו

דורית יהושע:  לא נפסיד עוד

דורית יהושע:  לא נרים ידיים

דורית יהושע:  לא נוותר

דורית יהושע:  אנו רוצים לחיות במדינה שלנו עם ראש מורם

דורית יהושע:  בחרנו בחיים

דורית יהושע:  אני מחבקת את תושבי בארי ואת תושבי העוטף

דורית יהושע:  אני עושה הרבה דברים כדי לחזק ולהתחזק

דורית יהושע:  אבל אני רוצה שתחזקו אותנו, רוצה שתהיו אתנו בימים הקשים

דורית יהושע:  אנו לא רוצים להיות לבד

דורית יהושע:  אנחנו נחזק אתכם במה שאפשר

דורית יהושע:  אל תשכחו אף אחד

משה גפני: תודה רבה

משה גפני:  יאיר מור

יאיר שמיר: שלום, אני בן 21

יאיר שמיר:  זה אח שלי הגדול איתן

יאיר שמיר:  איתן גדול ממני בשלוש שנים

יאיר שמיר:  איתן היה מאבטח בנובה, ועד 14:30 בצהריים הציל פצועים

יאיר שמיר:  חילץ גופות, עד ששילם על זה בחטיפה שלו

יאיר שמיר:       יש כל מיני גורמים, שאומרים שאסור שיהיה אסון הומניטרי בעזה

יאיר שמיר:  מחו"ל, מהארץ

יאיר שמיר:  הם אומרים שזה יפגע בנו

יאיר שמיר:  טעות

יאיר שמיר:  יש לנו אינטרס ליצור משבר הומניטרי בעזה, כדי שהעזתים הפלסטינים יכריחו את חמאס להחזיר את החטופים

יאיר שמיר:  ביניהם אחי, 134 חטופים תלויים כרגע במנוף לחץ של הסיוע ההומניטרי, שמדינת ישראל משום מה פשוט החליטה לנטוש את מנוף הלחץ הזה באופן לא מוסבר

יאיר שמיר:  אין עוד מדינה בעולם, שנלחמת באויב שלה ומביאה לה סיוע הומניטרי, תרופות

יאיר שמיר:  כולכם ודאי עוקבים אחר התקשורת

יאיר שמיר:  הגיעה אליי לווטסאפ תמונה של ארגז שנועד לחטופים, וחיילים שמצאו את הארגז בבית חולים בעזה

יאיר שמיר:  אתה רואה את הארגז פתוח

יאיר שמיר:  תרופה בתוך החפיסה שלה, תמונה של החטוף והשם שלו

יאיר שמיר:  איך הגענו למצב כזה, שהמדינה סומכת על טרוריסטים, שייתנו לאח שלי, לסבא שלו, לאח שלה, לבעלה, לכל החטופים, שהם כאילו ידאגו לחטופים שלנו?     אני חושב שזה מצב הזיה

יאיר שמיר:  אני חושב שהמדינה צריכה לקחת אחריות על כל מנופי הלחץ האפשריים שאפשר להפעיל מול החמאס

יאיר שמיר:  זה כולל לא רק את הסיוע ההומניטרי

יאיר שמיר:  יש לי חברים, שנלחמים ברצועה, יש לי חברים שעוד מעט כנראה ייכנסו ללבנון, ואני מעריץ אותם

יאיר שמיר:  אליהם אני לא בא בטענות, אבל כשאני רואה את האסטרטגיה הכוללת של המדינה להחזיר את החטופים, זה מעלה בי סימני שאלה כי לפי מה שאני רואה, האסטרטגיה - הכול הולך ביי דה בוק

יאיר שמיר:  אם היינו נלחמים מול מדינה ריבונית או משהו, הגיוני לסמוך רק על חילופי שבויים או על פעולות צבאיות

יאיר שמיר:  אנחנו מתמודדים מול הנאצים המודרניים, מול חמאס דעאש

יאיר שמיר:  מי שחושב שאפשר להחזיר את החטופים, שאפשר להביס את ארגון הטרור הרצחני הזה בלי להפוך את השולחן פשוט חי בסרט

יאיר שמיר:  אם לא נהפוך את השולחן בזירה הבין-לאומית, בזירה הצבאית, ונפעיל את כל מנופי הלחץ האפשריים שאפשר להפעיל על חמאס, אם לא נעשה את זה - לא רק שהחטופים לא יחזרו חיים, אם יחזרו בכלל הגופות שלהם – גם במלחמה הזאת אנחנו לא ננצח

יאיר שמיר:  אני לא מבין למה המדינה כבולה לדין הבין-לאומי שארגון הטרור שמחזיק את אח שלי אין לו אלוהים? כשחמאס נלחם בנו, לא שואל את עצמו: מה החוק הבין לאומי אומר לי לעשות עכשיו? אני יכול להפציץ פה, לשלוח לפה רקטה, אותו לרצוח, אותה לאנוס? אין לו כל הדברים האלה

יאיר שמיר:  למה המדינה מבחירה בוחרת להגביל את עצמה, לפי החוק הבין-לאומי כשאנו מתמודדים מול ארגון טרור? תודה

משה גפני: תודה רבה

משה גפני:  יזהר ליפשיץ

יזהר שי: שלום, אני הבן של עודד ליפשיץ ויוכק'ה ליפשיץ ששוחררה אחרי שבועיים ללא כל תרומה

יזהר שי:  אני מסכים שמדובר פה בארגון רצחני ובאמת נשאלת השאלה למה בכלל צריך תמורה כדי להחזיר זקנים ותינוקות ולא אנשי הדת האיסלאמית, שהם לא מהטרוריסטיים האיסלאמיים הקיצוניים, לא מחזירים אותם ומבקשים סליחה?      יש פה משהו שנרמלנו אותו, שאפשר לסחור בזקנים, בתינוקות, בנשים, לאנוס ונקבל את זה

יזהר שי:  אבל זה הארגון, והארגון שמאכיל אותו זה אונר"א אז חלק מהארגון הזה גם השתתף ברצח בקיבוץ ניר עוז וחלק מהעובדים שלו ששייכים לאו"ם גם חטפו אנשים

יזהר שי:  כלומר אין מי שיגן עליו ולא בחרנו את הארגון ואיתו אנו צריכים לדון

יזהר שי:       לכל האחים והאימהות השכולות אין לי מה לומר חוץ מזה שלאף אחד אין מנדט על הכאב, וכל מי שהייתה לו הזכות להיות בשבעה – אנו נלחמים על זה

יזהר שי:  תנו לנו להגיע לשבעה או לשיקום

יזהר שי:  ההמתנה הזו הורגת אותנו

יזהר שי:  לא יכולים יותר

יזהר שי:  אנשים מתפרקים

יזהר שי:  זו לא חולשה

יזהר שי:  אנו נמגר את הטרור, מ-67' אנו ממגרים את הטרור וכמעט מנצחים אותו וכנראה שגם בדורות הבאים נמגר אותו וכמעט נראה לו פעם אחת מה שצריך ואז הכול ייגמר

יזהר שי:  עכשיו פשוט אנחנו רוצים את היקירים שלנו בבית ושמי שימגר את הטרור לא ימגר אותו כשיש לו יד קשורה מאחורי הגב ויש לו מלא בני ערובה או חסמים

יזהר שי:  שימגר כמו שצריך למגר בפקודה מסודרת עם הגדרת יעדים מסודרת

יזהר שי:  זהו

יזהר שי:       אני מבלה פה שלושה חודשים ולפי איך זה שזה נראה, גם כשיחזירו יהיו בטח כמה נעדרים שנבלה עוד לחפש אותם כי אולי נקברו או מה שקרה, וכנראה מזה נובע ההבדל שאם אתה בכוח מנסה להחזיר אותם וסומך עליו שהוא זה שישמור עליהם מגן אנושי, בדרך פשוט נושרים לנו, נקברים בתוך הריסות, נהרגים, בין אם ממחלות, בין אם-  - - ולי אין שום מחלוקת פה עם פורום תקווה או עם אלמנות של בעלים או אחים

יזהר שי:  אנו באותה סירה

יזהר שי:  פשוט לנו יש סיכוי להחזיר מישהו חי, ואנו רואים זאת אחרת

יזהר שי:  אבל כולנו פה באותה סירה

יזהר שי:  אחדות

יזהר שי:  ניפגש שבוע הבא לצערם של כולנו פה

משה גפני: תודה רבה

משה גפני:  נקווה שלא נצטרך להיפגש

משה גפני:  בנסיבות האלה

משה גפני:  שיחזרו כולם לשלום

משה גפני:  איתי סיגל

איתי סיגל: שלום, אני אחיין של קית סיגל

איתי סיגל:  נחטף מכפר עזה ביחד עם אשתו אביבה

איתי סיגל:  אני בטוח שכולם פה מכירים את אביבה, לא מפסיקים לראות אותה בכל אתר חדשות

איתי סיגל:  היא לא מפסיקה לדבר ולתאר את הזוועות שהיא עברה ועוד נוספות ונוספים עוברים שם

איתי סיגל:      אני רוצה להשתתף בצערן של המשפחות השכולות ולהודות לכל הלוחמים והלוחמות שנלחמים ברגע זה ומגנים עלינו בכל הגזרות, וגם לכל העוסקים במלאכה הקשה של מו"מ מול השטן

איתי סיגל:  זה קשה אבל זה הכרחי

איתי סיגל:      אני לא הולך לפרש ולנסות לתת פתרונות צבאיים וכו', ואני חושב שמה שרווח פה מבחינת האזרחים, איך שאני רואה את זה, שיש אכזבה מוחלטת מהממשלה, מהשרים ומחברי הכנסת

איתי סיגל:  אף אחד מאתנו לא מרוצה ממה שאתם עושים, מההחלטות שאתם לוקחים

איתי סיגל:  אני חושב שאתם צריכים להקשיב לעם שלכם, ולשמוע וקצת לרדת מהעץ שלכם ולהקשיב לכאב שלנו

איתי סיגל:  אתם לא מקשיבים לאף אחד מאתנו

איתי סיגל:  זה בכלל הזיה שאנחנו מחולקים

איתי סיגל:  הכאב שלנו אותו דבר, אנחנו נלחמים באותו אויב וצריכים לעבוד יחד ולא לחוד

איתי סיגל:  זה אבסורד כפי שחברי אמר – אתם צריכים לעסוק יותר באחדות

איתי סיגל:  אתם לא מתעסקים באחדות, זה נוח לכם, כך אתם שומרים על הכוח שלכם, כך אתם מפצלים אותנו ושומרים על הכיסאות שלכם

איתי סיגל:      לסיום, איני רואה למה אין פה אף תמונה של חטוף, חטופה, לוחם, לוחמת שנפלו

איתי סיגל:  אין פה שום דבר שמזכיר את המלחמה שקורית בחוץ

איתי סיגל:  נוח לכם פה בכיסאות ושזה ימשיך עד כמה שזה נשמע נורא

איתי סיגל:  אשמח שתצטרפו אליי, אולי נעיר פה קצת את הכנסת עם איזו צעקה

איתי סיגל:  מי שהיה בעצרת מכיר אותה

איתי סיגל:  אשמח שתצטרפו אליי

איתי סיגל:  את כולם – עכשיו

איתי סיגל:  את כולם – עכשיו

איתי סיגל:  את כולם – עכשיו

איתי סיגל:  חברים, המקום הזה ישן ולא עושה מספיק כדי להחזיר את כולם, כולם, גם החטופים והחטופות וגם החיילים והחיילות הביתה לשלום וחיים

איתי סיגל:  תודה

משה גפני: תודה רבה

משה גפני:  אני מוכן לתת את הכיסא שלי הכנסת, להתפטר מהכנסת - שכל החטופים יחזרו

משה גפני:  אני נותן את זה עכשיו

משה גפני:  דריה גונן

דריה גונן: שלום

דריה גונן:  אין יום שאני לא חושבת על החיילים שלנו

דריה גונן:  אני בת 18, וגם אמורה להתגייס

דריה גונן:  מחכה לאחותי שתחזור

דריה גונן:  עוד יום שאני פה, כל שבוע אני מגיעה, ולא מבינה למה אני נמצאת פה

דריה גונן:  אני שואלת מתי זה ייגמר

דריה גונן:  מה, נגיע ליום ה-200? אנו עוד שנייה בחצי שנה

דריה גונן:  אחותי בגיהינום חצי שנה עוד מעט

דריה גונן:  ואני לא מבינה איך זה הגיוני, מתי יתעוררו, מתי יבינו שאני לא אמורה להיות פה, שאני לא אמורה לעשות את זה

דריה גונן:  לא כאן ולא בחו"ל ולא באף מקום

דריה גונן:  כבר ארבעה חודשים נלחמת על זה שתחזור, ועל זה שהיא צריכה להיות בחיים ושלא יקריבו אותה ואני לא מבינה איך זה הגיוני

דריה גונן:  מה עוד אני צריכה לעשות כדי שמשהו כאן יזוז? כי אני לא מרגישה שעושים מספיק

דריה גונן:  לא עושים מספיק כדי שהיא תחזור

דריה גונן:      אני מגיעה לפה כל יום שני ושואלת את זה

דריה גונן:  זה לא נגמר

דריה גונן:  אהיה פה עד שהיא תחזור, עד שכולם יחזרו אבל כמה זה עוד יכול  להימשך? תודה

משה גפני: תודה רבה

משה גפני:  הדר דניאל

הדר דניאל: שלום, אני אחותו התאומה של עוז דניאל

הדר דניאל:  הוא חטוף בעזה 136 ימים

הדר דניאל:  עוז לא נחטף מהקיבוצים ולא מהנובה

הדר דניאל:  הוא חייל, הוא נחטף מהטנק

הדר דניאל:  הלב שלי עם כל אחד ואחת מהמשפחות השכולות

הדר דניאל:  לא יכולה לדמיין מה אתם עוברים, ומקווה גם לא להבין, אבל תודה גם שאתם כאן

הדר דניאל:  כפי שאמרתם, אנו כוח אחד וכולנו פה בדיוק לאותה מטרה

הדר דניאל:       לא באתי להתלהם או לצעוק, רק באתי להבהיר שזה לא נהיה קל יותר

הדר דניאל:  לא למשפחות, לא לחברה הישראלית ובטח ובטח שלא לחטופים שם

הדר דניאל:  אין לנו שום מושג מה קורה איתם

הדר דניאל:  אין לנו שום הוכחה לזה שהם בחיים עם כל יום שעובר

הדר דניאל:  רק מזה אנו חייבים להבין שאנו חייבים לקדם ולמהר מצב של עסקה

הדר דניאל:  כי השטח מדבר בעד עצמו

הדר דניאל:  רק כך הם חוזרים

הדר דניאל:  הרוב חוזרים ככה

הדר דניאל:      בנימה אישית יותר, להדהד את הקול הזה, שחיילים לא אמורים להישאר לסוף

הדר דניאל:  הם לא אזרחים סוג ב' ואין סיבה שמשהו שהוא כל כך רגיל בחברה הישראלית, לשרת בצבא, יהפוך אותך לאזרח שלא צריך לחזור בדיוק כמו כל אחד אחר – כמו הנשים, כמו הזקנים, כמו הילדים

הדר דניאל:  הם צריכים להיות פה אתנו יחד וזה חלק מהכוח של החברה שלנו בישראל שכולנו עוברים את זה

הדר דניאל:  תודה לכל מי שהקשיב והלוואי שלא נצטרך להמשיך להיפגש פה עוד כל כך הרבה ימי שני

משה גפני: תודה רבה

משה גפני:  אלי שתיוי

משה גפני:  דיברת קודם, נכון?     

אלי שתיוי: דיברתי בוועדה לפני

אלי שתיוי:  קודם כל, אני אבא של עידן שתיוי שנחטף, שהלך לחלץ זוג שנהרגו בחילוץ שלו, והוא חטוף שם בעזה כל כך הרבה זמן, שאני כבר לא סופר

אלי שתיוי:  אנו דומעים לימים שהם נמצאים שם

אלי שתיוי:       רציתי לומר לאימא של איתי, שאנחנו מרגישים שהם הרוגי מלכות, שאנחנו כן מרגישים שזה מלחמת קיום, ואנחנו בוכים איתם, ובטוח שנעשה להם את הכבוד המגיע להם אחרי שיחזרו החטופים

אלי שתיוי:  חייבים באמת להתמקד באחדות ולא להתעסק בפילוג

אלי שתיוי:  אולי אפילו בניסיון של התקשורת לעשות סנקציות על מי שעושה פילוג בתקשורת, לחקור ולעמת ולעצור את זה כי אנו המשפחות כל הזמן מנסות למרכז את כל הדעות ולהיות במרכז

אלי שתיוי:  תמיד יהיו שוליים, אבל אותם שוליים קיצוניים, או אנו או מוקיעים אותם או הם יצטרפו אלינו בלית ברירה

אלי שתיוי:  אך כולנו חייבים להיות מאוחדים

אלי שתיוי:  יש לנו מלחמה בפתח נוספת בצפון, ואנו לא רוצים שנגיע לזה לפני שהחטופים יגיעו, כי אז הם ייקברו שם, ונשכח אותם

אלי שתיוי:  חייבים להילחם, להביא אותם, היום ואת כולם

אלי שתיוי:  לא בפעימות אלא עסקה אחת, שכולם כולל המתים יגיעו אלינו

אלי שתיוי:  בעסקה אחת

אלי שתיוי:  תודה רבה

משה גפני: תודה רבה

משה גפני:  אנו עוברים להמשך סדר-היום

משה גפני:  על סדר-היום: הצעת מיסוי מקרקעין (שבח ורכישה) (תיקון מס' 104), התשפ"ד-2024

משה גפני:       מי מסביר את החוק?     

אסף וכסלר: קשה לעשות את השינוי החד הזה מהדברים

משה גפני: מאוד קשה

אסף וכסלר: והזדמנות טובה להזכיר את יונתן צור, אח של קולגה שלנו עשהאל – עשהאל במילואים

אסף וכסלר:  יונתן נהרג במסגרת הלחימה

אסף וכסלר:      הגענו לפה עם מצגת

אסף וכסלר:  נציג אותה

אסף וכסלר:  בסופו של דבר אנו מסתכלים על שוק הדיור

אסף וכסלר:  בסיום שנת 23', אחרי ירידת מחירים משמעותית, כ-5% ירידת מחירים ריאלית

אסף וכסלר:  הירידה הזו לא באה סתם

אסף וכסלר:  היא באה בין היתר, בשל עליית הריבית שהשפיעה פה על הביקושים אחרי שנים של עליות מחירים מאוד גבוהות, 20', 21', 22' היו שנים מאוד גבוהות במחירי הדיור בישראל

אסף וכסלר:  בסוף מטרת המדיניות היא לעצור את המגמה שך העלאת מחירים ואף לאפשר ירידת מחירים מתונה והדרגתית

אסף וכסלר:      אותה ירידת מחירים באה בין היתר, בגלל ירידה בביקושים

אסף וכסלר:  אפשר לראות פה את הירידה בכמות העסקאות בדירות חדשות – זה ברמה חודשית החל מתחילת 20' עד סוף 23'

אסף וכסלר:  מתחילת העלאות הריבית ב-22' אחרי הפיק הגדול מאוד סביב הפעולות שנעשו אחרי משבר הקורונה, התחלנו לראות את הירידה והתמתנות וחזרה להיקף עסקאות שהוא כפי שהכרנו בעבר ב-2016, 2017, 2018, 2019

אסף וכסלר:       בסוף נשאלת שאלה, למי אנו מכוונים את הדירות החדשות ואת הדירות בשוק הדיור – האם לזוגות הצעירים, לאפשר להם לרכוש דיור, למוחסרי דיור או למשקיעים

אסף וכסלר:  פה עשינו ניתוח שמראה את השיעור של הרוכשים המשקיעים ביחס לשוק, ביחס לתקופות שבהן שיעור המס רכישה השתנה

אסף וכסלר:  בתקופה הראשונה של עד 2015 שיעור המשקיעים בשוק היה כ%305 מהרכישות

אסף וכסלר:  ב-2015 שר האוצר דאז כחלון הוביל מהלך להעלאת מס הרכישה

אסף וכסלר:  ראינו שלאורך שנים מס רכישה היה ב-8%, שיעור המשקיעים עמד על כ-16%

אסף וכסלר:  זה שיעור שאנו חושבים שיש בו היגיון סביר, אנו ודאי רוצים את המשקיעים, חלק מהשוק, אבל השאלה מה הפרופורציה הנכונה שלהם

אסף וכסלר:  נוצר ניסוי טבעי מעניין עם פרוץ משבר הקורונה והוא שהתקבלה החלטה להוריד שוב את מס הרכישה לאותם 5% וזו הוראת השעה שפגה עכשיו אחרי התיקון של זה

אסף וכסלר:  ראינו – ברגע שהורידו את מס הרכישה, שיעור המשקיעים קפץ חזרה ל-24% ואף הגיע לפיק יותר גבוה לקראת סוף התקופה

ינון אזולאי: אתה מדבר כשהורידו באותו פיק של הקורונה? בתקופה הזו?     

אסף וכסלר: כן

אסף וכסלר:  רואים את זה בגרף – רואים פיק, גבעה מאוד קיצונית

אסף וכסלר:  זה רגע לפני ההעלאה

אסף וכסלר:  זה סביר שיקרה

ינון אזולאי: אתה אומר שלפני ההעלאה, בזמן הקורונה הייתה עלייה שזה היה הרציונל כי שוק הדיור היה תקוע ולכן כשהבאנו את זה פה בקורונה אמרנו: זה צריך להיות בהוראת שעה לסדר את זה כדי שתהיה התנועה של הקנייה של הדירות

אסף וכסלר: נכון

אסף וכסלר:  ואז בקורונה עשינו ניתוח גם של ההחלטה הזו

אסף וכסלר:  בסופו של דבר ההחלטה הזו והחלטות נוספות במצב שהיה אז בשוק היא בין היתר מה שתרם לעליית מחירים של 30% בשוק הדיור

אסף וכסלר:  ברגע שפגשנו היצע כסף זול וזמין ואנו אומנם לא בסביבת ריבית כפי שהייתה אז אבל הריבית החלה לרדת ואנחנו מאמינים שתמשיך לרדת במהלך 24' ותחזור לסביבה קצת יותר מתונה, הופחת מס הרכישה בזמנו – עכשיו אנו מקווים שלא יופחת, בוטלה מגבלת הפריים, הסטטוס החוקי הזה עדיין קיים

אסף וכסלר:  בזמנו היינו עם היצע נמוך יחסית של דירות זמינות

אסף וכסלר:  היום בהקשר הזה – זו הכוכבית היחידה – מצבנו קצת יותר טוב, ההיצע קצת יותר טוב

אסף וכסלר:  נכנסנו למעגל קסמים של עליית מחירים - ביקוש נמוך, תמריצים לביצוע עסקאות, הורדת מיסוי

אסף וכסלר:  פוגש שוב את הביקוש נמוך, גורם לעליית מחירים

אסף וכסלר:  זו משוואה כלכליות פשוטה

ינון אזולאי: למשל הדירות להשכרה, מה קרן איתן

ינון אזולאי:  השכירות – ירדה? עלתה מאז? נתון מאוד חשוב שנראה, מה קורה

ינון אזולאי:  מאז שהעלו, מאז שירד, איך זה השפיע על השוק?     

אסף וכסלר: השכירות – יש לנו את זה במצגת לדיון הבא

אסף וכסלר:  אבל יש לומר - מחירי השכירות עלו במתינות הרבה יותר רבה ממחירי הדיור בישראל לאורך שנים, ודאי גם בתקופה האחרונה

אסף וכסלר:  מחירי השכירות ביחס להכנסה בישראל הם נמוכים

אסף וכסלר:  שיעור המתגוררים בשכירות בישראל בהשוואה בין לאומית הם סביב הממוצע של ה-OECD

אסף וכסלר:  לכן שוק השכירות מתפקד טוב

אסף וכסלר:      תעלה פה כנראה הטענה עוד מעט על ידי חברי ראול סרוגו יושב-ראש התאחדות הקבלנים – למה אתם מעלים את מס הרכישה? תתמרצו עכשיו את השוק, זה מה שהשוק צריך

אסף וכסלר:  תנו לו תמריצים

אסף וכסלר:  אענה על השאלה

ולדימיר בליאק: זו השאלה שלי אגב

אסף וכסלר: נענה על זה

אסף וכסלר:  בשקף הקודם ראינו שבפעם הקודמת זה עשה העלאת מחירים

אסף וכסלר:  אבל יותר מזה, למה אנחנו לא חושבים שזה הדבר הנכון בשביל התחלות בנייה? כולנו רוצים התחלות בנייה, כולנו רוצים להגדיל את ההיצע

אסף וכסלר:  אולי לא כולם

אסף וכסלר:  יש מי שנוח לו שהמחירים יעלו

אסף וכסלר:  אנו כממשלה רוצים שההיצע יגדל כדי שהמחירים לא יעלו

ינון אזולאי: אגב רמ"י רוצים קודם כל לשווק את הקרקעות, ליצור איזו בעיה בשוק כדי שיצטרכו אותם יותר

אסף וכסלר: לא מסכים איתך

ינון אזולאי: אני מביא את המציאות של רמ"י

ינון אזולאי:  הדעה שלי ידועה על רמ"י - שוק אפור, צריך לחסל את רמ"י אחת ולתמיד

ינון אזולאי:  אומר את זה עד שיקרה

אסף וכסלר: כן גם במסגרת הצעדים של רשות מקרקעי ישראל היה מהלך מאוד משמעותי וניגע בו של הורדת מחירי המינימום על הקרקעות כדי להגביר את השיווקים ואת ההיצע של קרקעות לדיור

אסף וכסלר:  אמשיך ואפשר להגיע לזה אחר כך

ינון אזולאי: ארצה לדעת אם באמת אתם רוצים לפתור את הבעיה של רמ"י אחת ולתמיד, כי אם כן, הם לא צריכים לשווק גם את הקרקעות של קק"ל ואז הם תופסים את כל השוק

ינון אזולאי:  גם את האחוזים הבודדים שיש לקק"ל הם לא צריכים לשווק אותם

ינון אזולאי:  הם לא צריכים שהתקציב שלהם יהיה מהמכירות

ינון אזולאי:  צריך שיהיה להם תקציב מדינה ואז לא יצטרכו לספסר בקרקעות האלה

ינון אזולאי:  אבל עזוב, הדעה שלי על רמ"י ידועה

משה גפני: לאן אתה שואף להגיע? מצגות לא מעניינות

אסף וכסלר: עוד שניים שלושה שקפים מסיים

אסף וכסלר:  נאמרת האמירה שאם נוריד את מס הרכישה זה יתמרץ התחלות בנייה

אסף וכסלר:  אנו יכולים לראות – זה לא נכון

אסף וכסלר:  רק כשליש מהעסקאות שמבצעים משקיעים זה בדירות חדשות כלומר אם נוריד את מס הרכישה, על כל שקל שנשקיע במהלך של הורדת מס הרכישה שליש ממנו יגיע אולי לעודד התחלות בנייה ודירות חדשות

אסף וכסלר:  בסופו של דבר, יש לנו דרכים הרבה יותר יעילות, ואנו עושים אותן לעודד ולתמרץ את השוק

אסף וכסלר:  במסגרת החלטת הממשלה האחרונה בהיקף של כ-2 מיליארד שקל- -     

חנוך דב מילביצקי: איפה זה? אני שומע דיבורים על 1

חנוך דב מילביצקי: 1, 2 מיליארד שקל

חנוך דב מילביצקי:  איפה זה? הסתכלתי בתקציב, במסמך שאתם הבאתם שמסביר את התקציב, ושם מדובר רק על ירידה בהיקף ההשקעות

חנוך דב מילביצקי:  איזה 630 מיליון, משהו היה שקשור לרשויות המקומיות

חנוך דב מילביצקי:  הסכומים האלה לא קיימים בתקציב

אסף וכסלר: זה בתקציב, סעיף 70 לתקציב המדינה

אסף וכסלר:  משרד השיכון, פעילות פיתוח

חנוך דב מילביצקי: תראה לי

חנוך דב מילביצקי:  יש ירידה

חנוך דב מילביצקי:  מה שאתם מציינים בהסבר שלכם לתוכנית ששלחתם לנו, לא שאין עלייה אלא שאתם מורידים

חנוך דב מילביצקי:  קראתי במקרה

חנוך דב מילביצקי:  אשמח לראות איפה זה נמצא

חנוך דב מילביצקי:  זה טווח בינוני, על איזו שנה אתה מדבר?     

אסף וכסלר: התקציב יצא כבר עכשיו

אסף וכסלר:  ההשפעה של זה בטווח בינוני

חנוך דב מילביצקי: מתי מכניסים כסף? מתי מוציאים כסף?     

אסף וכסלר: מכניסים כסף ב-24' – זה מופיע

אסף וכסלר:  אשמח לעבור איתך על המספרים

אסף וכסלר:  זה בתקציב המדינה

אסף וכסלר:  בטווח הקצר עשינו מספר מהלכים

אסף וכסלר:  קודם כל 300 מיליון שקל לתמרוץ היתרים ברשויות המקומיות שזה תוספת ביחס למה שקיים במשרד הפנים היום וברשות להתחדשות עירונית לעידוד הסכמי גג בהתחדשות עירונית שמתמרצות את הפעילות הזו

אסף וכסלר:  חוץ מזה, יש המהלך המשמעותי, שנערך פה לפני כשנה, ועכשיו מתחיל להיכנס לתוקף – מהלך קרן הארנונה, תמרוץ הדיור

אסף וכסלר:  מלבד זה יש מהלך שהתחלנו לקדם, מקווה שיבשיל בשבועות הקרובים שהוא מתן ערבות מדינה לפרי סייל כדי לעודד מכירות מוקדמות

אליהו דלל: מה יהיה גידול המחירים בקרן הארנונה? יש לכם מספרים?     

אסף וכסלר: הקרן נכנסת לפעילות רק עכשיו ב-2024

אסף וכסלר:  אין לנו עוד נתונים על איך השפיעה

אסף וכסלר:  המשמעות שלו כאלפיים שקל יחידות דיור

אליהו דלל: מה היה הגידול בהיתרים בשלושה חודשים אחרונים או בחצי השנה האחרונה? אתם לא מבינים ששוק הדיור נמצא במשבר עמוק, בקיפאון

אליהו דלל:  מה שאתם עושים עכשיו זה בדיוק ההפך

אסף וכסלר: מתן הטבות במס רכישה ודאי לא יתמרצו את השוק כפי שאנו רוצים

אסף וכסלר:  יש לנו כלים והם משמעותיים לתמרוץ השוק

אסף וכסלר:  אנו פועלים בהם

אסף וכסלר:       בטווח הבינוני יש מהלך משמעותי של סבסוד עלויות הפיתוח כדי להבטיח את הצלחת שיווק המגרשים

אסף וכסלר:  זה יתגלגל בטווח הבינוני כי ביום שאתה משווק מגרש עד היום שנוצרת ממנו דירה לוקח בין שנתיים, שלוש, ארבע שנים ולכן משפיע לטווח הבינוני ולא קצר וגם דיברנו בהקשרי רמ"י על דחייה ופריסת תשלומים כלומר גם כדי להצליח לשווק כמה שיותר קרקעות, להגדיל את היצע יחידות הדיור ולא להאט אותו בתקופה הנוכחית - גם המהלך הזה

ינון אזולאי: הטענה שלך – כרגע נשאיר את זה - אתה רוצה לקבע את זה, עוד עניין

ינון אזולאי:  זה יפתח את השוק לדירות לכולם

ינון אזולאי:  תן בהתייחסות שלך על המצב

ינון אזולאי:  כרגע אין בנייה בכלל

ינון אזולאי:  אז תעלה גם מס רכישה ל-30 - לא בטוח שתקבל

אסף וכסלר: הנתונים שאולי הוצגו לכם לא נכונים

אסף וכסלר:  כמות ההיתרים ב-23' היא מהגבוהות שהיו פה היסטורית

אסף וכסלר:  אומנם לא כמו שהיה ב-22' אחרי הפיק המאוד גדול, אבל- - -     

אליהו דלל: כמה התחלות בנייה אם אין עובדים?     

אסף וכסלר: עובדים זה בהחלט אתגר משמעותי של השוק, ואנו עושים הכול כדי לחזור לפסים

אסף וכסלר:  ודאי הובלנו מהלך מאוד משמעותי להגדלת כמות העובדים הזרים, הובלנו מספר מהלכים לעידוד תעסוקת ישראלים בענף, מענקים של 10,000 שקל לכל עובד שמצטרף

ינון אזולאי: כמה כאלה הצטרפו?     

אסף וכסלר: עשרות עד מאות

אסף וכסלר:  חסרים עשרות אלפי עובדים

אסף וכסלר:  ודאי שהממשלה תעשה הכול כדי להביא כמה שיותר עובדים לענף אבל זה לא קשור לדיון הזה

אליהו דלל: עובד זר הוא כמעט פי שניים מהעובד הפלסטיני

אסף וכסלר: - -      

חנוך דב מילביצקי: וגם לא רוצח אותך

אסף וכסלר: זה אני לא נכנס לדיון

אסף וכסלר:  בסופו של דבר ברור שיש לנו אתגר מאוד משמעותי בשוק ואנו 100% מטפלים בו ורוב הזמן שלנו מקדישים לאתגר הזה, עובדים, עובדים בשיתוף פעולה בכל הממשלה בהקשר הזה כדי להביא לפה כמה שיותר עובדים

אסף וכסלר:  התחילו להגיע לפה עובדים מהודו, אנחנו עובדים גם בשיתוף פעולה עם ההתאחדות

אסף וכסלר:  זה אתגר שהממשלה צריכה להתמודד איתו

אסף וכסלר:  7

אסף וכסלר: 10 שינה פה תפיסה

אסף וכסלר:  כרגע עובדים פלסטינים לא נכנסים

אסף וכסלר:  אני לא רואה צפי שבטווח הקרוב ייכנסו והמטרה שלנו לפתור את זה עם הגעת עובדים זרים

ינון אזולאי: תודה רבה

ינון אזולאי:  חבר הכנסת אלי דלל, בבקשה

אליהו דלל: מה המטרה שלכם בחוק הזה? להכניס כסף, נכון? אתם לא רוצים שיישאר על הנייר או במגירה

אסף וכסלר: הצעד הזה גם מכניס הכנסות לקופת המדינה

אסף וכסלר:  עשינו ניתוח כלכלי מה יכולה להיות ההשפעה

אסף וכסלר:  יש מודל כלכלי – נקרא עקומת לה פר, שאתה קובע את שיעור המס ואיפה זה משפיע על גביית- -      

אליהו דלל: אתם עושים בדיוק הפוך

אליהו דלל:  התאחדות הקבלנים לא אכפת לה במירכאות מה יהיה המס כי היא לא קונה דירות

אסף וכסלר: זה טיעון לא נכון

אליהו דלל: לכאורה

אליהו דלל:  אבל היא רוצה לבנות ולמכור דירות

אליהו דלל:  כדי לעודד מכירת ובניית דירות, והשוק היום נמצא בקיפאון ובמשבר עמוק מאוד, כדי להפשיר את הקיפאון הזה, יש לעשות צעדים הפוכים

אליהו דלל:  היתרים זה לא אומר שתהיה מחר מכירה

אליהו דלל:  הלוא אתה בעצמך אומר שמרגע ההיתר עד רגע שבו תהיה מכירה זה 3, 4 שנים ואולי יותר

אליהו דלל:  יש לטפל בכשלי השוק שקיימים כיום

אליהו דלל:  זה שאתה נותן לרשויות המקומיות עידוד להיתר - זה רק צעד אחד

אליהו דלל:  לא בטוח שעושה משהו

אליהו דלל:  כי ברגע שנתת היתר ושיווקת זה עדיין לא אומר שהמכירה תהיה תוך שנה, שנתיים, שלוש, ארבע

אסף וכסלר: הרעיון הוא שלא ימכרו דירות בהעלאת מחירים

אסף וכסלר:  הרעיון הוא שימכרו דירות ויורידו מחירים

אסף וכסלר:  זה מה שאנו מחפשים

אסף וכסלר:  אם נוריד את המס, הדירות ילכו למשקיעים, הביקוש יעלה והמחירים יעלו

אסף וכסלר:  אי אפשר להתעלם מזה

אסף וכסלר:  אם לא נעלה מס רכישה - המחירים בישראל יעלו

אליהו דלל: אבל היום המשקיעים לא נמצאים בשוק כלל

אסף וכסלר: הם נמצאים בשוק בשיעור של כ-20%

אסף וכסלר:  יש לנו נתונים

אסף וכסלר:  יותר מזה, בדצמבר האחרון היו בהיקף של 40% מהשוק

אליהו דלל: למה אנו הולכים נגד המשקיעים? היום זוג צעיר לא יכול לקנות דירה לא ב-2 או ב-3 מיליון שקל

אליהו דלל:  הוא הולך לשכור דירה

מתן יגל: ביקוש מעלה מחיר

מתן יגל:  ככל שהמס יהיה נמוך יותר- - -      

ינון אזולאי: אבל התפקיד שלכם גם להביא היצע – לא רק מחיר

מתן יגל: אנו חושבים שהתפקיד הכי גדול של הממשלה, אפרופו שרמ"י היא גוף ממשלתי ששולטת על חלק ניכר מהקרקעות – היא קודם כל להגדיל מה שיותר את ההיצע

מתן יגל:  אגב בזה אנו עושים את מרבית המאמץ כי בסוף אנו חושבים שצריך שכמה שיותר ההיצע יגדל, גם במחיר- -     

אליהו דלל: אבל מי יקנה? קבלנים צריכים לקנות ולבנות

אליהו דלל:  אם הם רואים שיש אי ודאות בשוק והשוק קפוא – לא יקנו

מתן יגל: אתה צודק

מתן יגל:  אני חושב שיש דרכים לטפל בזה ואנו מטפלים בהם, בדרך שלאו דווקא גורמת לעליית מחירים ולאו דווקא מעלה ביקושים

מתן יגל:  אם למשל קבלן היום כדי לצאת לפרויקט חייב לעשות 30% מכירות מראש וכרגע יש ירידה במכירות אנו למשל מציעים צעד שיוכל לקבל ערבות מדינה על חצי מהדירות האלה וכך גם יוכל במכירות הרבה יותר נמוכות לצאת לפרויקט

ראול סרוגו: מי יקבל את הערבות?     

מתן יגל: הבנק יקבל

מתן יגל:  אפשר לעשות צעדים נוספים שיגרמו להתחלות בנייה בלי להעמיס המון ביקושים שרק יעלו מחירים, וראינו מה קרה פה בשלוש השנים האחרונות

מתן יגל:  זה לא סוד

מתן יגל:  היה לנו ניסוי במציאות

מתן יגל:  המס עלה, הביקושים קפצו, המחירים קפצו ואנו לא רוצים לחזור על הטעות הזו

אליהו דלל: אני עדיין חושב שהאוצר, המטרה שלו להכניס יותר כסף

אליהו דלל:  הצעדים האלה פשוט הפוכים כי יש הרבה מאוד חישוקים כמו הנושא של היצע קרקעות שדיברנו עליו, כוח אדם, ריבית

אליהו דלל:  כל הדברים האלה הם חישוקים שלא יביאו את המטרה שאתם רוצים

ינון אזולאי: תודה

ינון אזולאי:  בבקשה

ראול סרוגו: ב-7

ראול סרוגו: 10 אחת המסקנות שהגענו אליהן, זה שאנו נלחמים תמיד את המלחמה האחרונה

ראול סרוגו:  הקודמת

ראול סרוגו:  אנחנו לא נלחמים את המלחמה העכשווית

ראול סרוגו:  את המלחמה הקודמת

ראול סרוגו:  היום הבעיה של ענף הבנייה זה לא מתן היתרים על ידי ראשי הרשויות

ראול סרוגו:  היום הבעיה היא בחוסר כדאיות כלכלית של הקבלנים

ראול סרוגו:  אתם עושים חלק מהצעדים בכיוון הנכון

ראול סרוגו:  בנושא של תמרוץ, של פריסת תשלומי פיתוח, בנושא של קרן הארנונה

ראול סרוגו:  אבל עכשיו בצעד הזה של קיבוע מס הרכישה למעלה אתם עושים ההפך

ראול סרוגו:  אתם מחבלים במאמצים שלכם להגדיל את היצע הדירות

ראול סרוגו:      נתייחס לנתונים שאסף הציג פה

ראול סרוגו:  מאז עליית מס הרכישה בנובמבר 21' על ידי ליברמן מחירי הדירות עלו ביותר מ-19%

ראול סרוגו:  עובדה

ראול סרוגו:  זה לא אומר, שאם אתה מוריד מס רכישה מחירי הדירות יעלו, על אותו היקש

ראול סרוגו:  אם מחירי הדירות עלו כתוצאה מעליית מס הרכישה, אולי ההיפך יגרום לירידת מחירים? אולי ירידת מס הרכישה יביא להגדלת ההיצע, שבעקבותיו מחירי הדירות לא יעלו? הרי המשקיעים הם אנשים מאוד מתוחכמים

ראול סרוגו:  יש להם כסף, יודעים מה הם עושים

ראול סרוגו:  אילו דירות הם קונים? הפרי סייל

ראול סרוגו:  את 20% הדירות הראשונות שהקבלן יוצא או שקונים דירות מוכנות שהקבלן מת למכור ואז מוריד את המחיר

ראול סרוגו:  לכן כאשר אנחנו מחזירים את המשקיעים חזרה לשוק הקבלנים יתגברו על הפרי סייל שהם עכשיו תקועים

ראול סרוגו:  יודעים שהיום בתל אביב יש 3,600 דירות שמחכות להיתר בנייה והן לא מתממשות? הקבלנים לא מושכים את ההיתרים, לא מושכים את האגרות וההיטלים כי יודעים שלא ימכרו את הדירות

ראול סרוגו:  3,600 דירות מחכות שגמרו את כל הליך הרישוי

ראול סרוגו:  תגמול הרשויות המקומית הוא לא זה שיפתור את הבעיה

ראול סרוגו:  הוא חשוב, נכון

ראול סרוגו:  השוק שלנו כפי שאמר אלי – במצב קליני קשה

ראול סרוגו:  אנו צריכים לתת לו מכת חשמל

ראול סרוגו:  כל הצעדים הטובים שנעשו ישפיעו בטווח של שנה שנתיים אבל עד אז נמות

ראול סרוגו:  מה שצריך כרגע בשביל להגדיל את היצע הדירות וראינו שהתוצאות של דצמבר האחרון, הרבעון האחרון של השנה שפל של התחלות בנייה מתחילת שנות האלפיים ובין היתר נובע מהסיבות האלה שהמשקיעים לא בשוק

ראול סרוגו:      אחוז המשקיעים בשוק הוא לא המטרה אלא מחירי הדירות, והם יתאזנו רק על ידי הגדלת ההיצע

ראול סרוגו:  לכן הצורך כרגע הוא בדיוק ההפוך – להוריד את מס הרכישה לממדים הרגילים שלו כדי להחזיר את המשקיעים לשוק

ראול סרוגו:  מדובר – חילקתי את הטבלה על אלף משקיעים כל חודש שיחזרו לשוק

ראול סרוגו:  כל חודש אלף משקיעים ייקנו דירות

ראול סרוגו:  כנגדם ייצאו לשוק 3,000 דירות, אז יהיו אלפיים דירות יותר לזוגות הצעירים

ראול סרוגו:  זה העניין, שהחזרת המשקיעים תוריד את מחירי הדירות, תגדיל את היצע הדירות ולא להפך

ראול סרוגו:  בין היתר, מדינת ישאל היום זקוקה להכנסות

ראול סרוגו:  אנחנו נמצאים בגירעון עמוק

ראול סרוגו:  הפחתת מס הרכישה תגדיל – ויש לכם הנתונים – את הכנסות המדינה ממיסי הנדל"ן והנלווים להם בסדר גודל של 3 מיליארד שקל בחישוב שמרני

ראול סרוגו:  לפי מחירי דירות של 2 מיליון שקל לדירה

ראול סרוגו:  ואם נעשה חישוב קצת יותר מקל – הרי דירות הן יותר מ-2 מיליון שקל, נגיע לתוספת של 4, 5, 6 מיליארד שקל בשנה

ראול סרוגו:  דווקא בזמנים שהמדינה צריכה את הכסף

ראול סרוגו:      אסיים בדירוג האשראי

ראול סרוגו:  לא סתם מודיס הורידו את דירוג האשראי של מדינת ישראל – וזה נובע מכמה סיבות, כשסיבת המלחמה נכונה, כי המלחמה פוגעת בכלכלה, אבל גם השבוע הורידה את הדירוג של חמשת הבנקים המובילים בישראל

ראול סרוגו:  כל בנק מרוויח מיליארדים, אנחנו יודעים

ראול סרוגו:  אז למה הורידו את הדירוג שלהם, מודיס, של חמשת הבנקים הגדולים? בגלל החשיפה האדירה של הבנקים לנדל"ן, וכותבים זאת בדוחות שלהם

מתן יגל: זה לא נכון

ראול סרוגו: זה נכון מאוד

ראול סרוגו:  דירוג האשראי של מדינת ישראל ירד מהרבה סיבות, וגם הדירוג של חמשת הבנקים ירד כאשר הסיבה של החשיפה בענף הנדל"ן והסיבה המרכזית למה הדירוג של חמשת הבנקים ירד

ראול סרוגו:  למה – כי החוב של הקבלנים לבנקים היום הוא לבנקים ולגופים החוץ בנקאיים זה 500 מיליארד שקל – אנו חייבים

ראול סרוגו:  זה 150 מיליון שקל ריבית ביום הקבלנים משלמים לבנקים ולגופים המוסדיים

ראול סרוגו:  זה מספרים מטורפים

ראול סרוגו:      אם אנו הולכים למצב, שענף הבנייה והדיור ממשיך לדשדש בצורה כזו, אנו נכנסים למשבר כלכלי חריף ביותר

ראול סרוגו:  החבר'ה שנמצאים פה מוכשרים, באמת

ראול סרוגו:  אנשים רציניים, אבל לא מרגישים- - -     

ינון אזולאי: מוכן להעסיק אותם?     

ראול סרוגו: כן

ראול סרוגו:  יש להם ידע גדול מאוד

ראול סרוגו:  חושב שאם יעבדו אצלי שלוש שנים, ויחזרו לתפקיד שלהם באגף התקציבים - יהיו הרבה יותר טובים

ראול סרוגו:       נסתכל על המשקיע רגע כי הם טוענים שכשהם מקבעים את מס הרכישה על האחוז הגבוה, המשקיעים יחזרו לשוק – יבינו שמס הרכישה לא יירד יותר, ולכן יחזרו

ראול סרוגו:  נראה איך המשקיע חושב – אסף ומתן, תבינו את זה

ראול סרוגו:  מה המשקיע רואה לנגד עינינו – רוצה לקנות דירה אבל צריך לשלם 10% מס רכישה

ראול סרוגו:  יש לו תשואה שלילית

ראול סרוגו:  אם הוא ישים את הכסף בפק"מ יקבל 4

ראול סרוגו: 5%, 5%, והדירה נותנת לו תשואה של 2%, 3%, כלומר יש לו גם 2% נוספים גירעון בגלל התשואה בשנה, כלומר מחירי הדירות רק אם יעלו מעל 12%, 13% בשנה הקרובה, המשקיע יסכים לקנות את הדירה

ראול סרוגו:  אחרת לא כדאי לו – יפסיד כסף

ראול סרוגו:  לכן זו הבעיה – חייבים להוריד את מס הרכישה ולהחזיר את המשקיעים לשוק

ראול סרוגו:  זה מה שיציל את הענף

ינון אזולאי: תודה רבה

ינון אזולאי:  חבר הכנסת סלומון

ינון אזולאי:  אחר כך תענו על הכול

משה סולומון: תודה רבה

משה סולומון:  אני רוצה לקחת צעד אחד אחורה, בסוגית מס הרכישה בדירה ראשונה

משה סולומון:  אנו רואים שיש לקונה בתוך החוק עצמו, שבה אדם, שרוכש קרקע כדי לבנות – דיברתי על זה גם פעם קודמת – דירה למגורים, המס חל על הקרקע שהוא קונה

משה סולומון:  למעשה על המגורים - לא חל

משה סולומון:  אבל אנו יודעים לומר לכתחילה שכשאדם קונה קרקע מקבלן, וקבלן בא לבנות את דירת המגורים – הקרקע הזו היא רק לבנייה

משה סולומון:  כשהוא מקבל מס על הקרקע, לא מקבל מס על המגורים ובסופו של דבר בשקלול יוצא שדירה ראשונה שנבנית פחות מ-2 מיליון שקל אפילו לפי הנתונים שלכם, יצטרך לשלם מס רכישה כשמי שקונה מקבלן לא משלם מס רכישה

משה סולומון:  לא מבין למה החלוקה הזו קיימת

סימון מושיאשוילי: זו לא לקונה

משה סולומון: זו כן

משה סולומון:  אם אני יודע שעלות הקרקע היא סכום מסוים, ועלות הבנייה היא סכום מסוים, וחיבור שני הסכומים האלה ייצא לי פחות מאותה דירת מגורים – למה אנחנו לא לוקחים את החיבור של שני הסכומים האלה? הרבה מאוד זוגות צעירים נפגעים מזה

רואי זרנצנסקי: גם ברכישת בית פרטי, אם יש רכישת קרקע עם התחייבות מוכר להשלמת בנייה זה בדיוק כמו דירת מגורים

רואי זרנצנסקי:  מדרגות המס לפי דירת מגורים

רואי זרנצנסקי:  אם הוא קונה קרקע והוא בעצמו רוצה לבנות – זה משהו אחר

רואי זרנצנסקי:  אם קבלן מוכר זה לפי דירת מגורים

רואי זרנצנסקי:  הוא שאל על התחייבות קבלן

משה סולומון: לא, יש שני צירים

משה סולומון:  אחד הוא התחייבות קבלן, שרושם את זה על מישהו, על הדייר

משה סולומון:  אבל מתכוון לבנות

רואי זרנצנסקי: ברגע שיש קבלן שמוכר קרקע עם התחייבות לבנות את הדירה, לרוכש זה דירת מגורים

משה סולומון: אבל הוא משלם מס על הקרקע בנפרד

רואי זרנצנסקי: אם יש התחייבות מוכר להשלמת בנייה, זה בדיוק כמו רכישת דירה

רואי זרנצנסקי:  אם זה דירת משקיע, המדרגות הגבוהות

רואי זרנצנסקי:  אם אדם קונה לבד את הקרקע ומתכוון לבנות בעצמו – אם הוא קונה בעצמו את הקרקע ורוצה בעצמו ליזום את הבנייה, זו רכישת קרקע והשלמת שירותי בנייה

רואי זרנצנסקי:  הוא גם לא חייב להשלים את שירותי הבנייה, גם יכול לקחת שנים

משה סולומון: אם הוא מתחייב להשלים את שירותי הבנייה וסך הכול שלו יוצא- - -     

רואי זרנצנסקי: אם המוכר הוא קבלן שמוכר קרקעות לבתים פרטיים- - -     

משה סולומון: לא הקבלן

משה סולומון:  הוא קנה קרקע מעצמו מרמ"י והיא רק לבנייה

משה סולומון:  מתכוון לבנות ועומד במדרגות שדיברנו עליהן - למה צריך לשלם מס על הקרקע? ידעו שזה למגורים

רואי זרנצנסקי: כי קרקע זה לא דירת מגורים

רואי זרנצנסקי:  הוא גם יכול להישאר עם קרקע ולא יבנה

משה סולומון: אבל הוא התחייב

משה סולומון:  הוא לא יזם

חנוך דב מילביצקי: אם זה אדם בעצמו, הוא יזם

חנוך דב מילביצקי:  זה לא קשור

משה סולומון: אנחנו יודעים לומר – שאלתי גם בפעם הקודמת

רואי זרנצנסקי: זה לא קשור לדיון, אבל- -     

משה סולומון: זה מס רכישה ואנו מעלים פה מס רכישה – נכון, בסוגיות נוספות

משה סולומון:  שאלתי פעם קודמת ולא קיבלתי תשובות

משה סולומון:  זה המצב בהתיישבות- -      

מתן יגל: ביהודה ושומרון אין גבייה על קרקע, כמעט ולא

מתן יגל:  רק בעירוני יש

משה סולומון: ודאי שיש

משה סולומון:  אם אני יודע שזה לבנייה, הוא מתחייב שזה לבנייה

רואי זרנצנסקי: אם יש בהסכם מחויבות לבנות, כלומר המוכר מחייב אותו לבנות, והמוכר הוא שמחויב ומביא את הקבלן והכול זה יהיה לפי- -      

שי כהן: הוא מדבר על בנייה עצמית, לא על קבלן

שי כהן:  זה לא הדיון

אליהו דלל: זה לא הדיון

אליהו דלל:  אנחנו סוטים מהנושא

משה גפני: חנוך, בבקשה

חנוך דב מילביצקי: פחות מטריד אותי כן משקיעים, לא משקיעים

חנוך דב מילביצקי:  אני יודע שצריך לאזן דירות לשוק, גם כי השוק נמצא במצב קטסטרופלי, וזה שיש הרבה היתרי בנייה - כשאנחנו רוצים להוציא דירות לשוק גם בגלל המצב של שוק הנדל"ן כרגע, יש לגרום לכך, שייצאו דירות החוצה כי מה שעשיתם עד עכשיו לא עובד

חנוך דב מילביצקי:  אנחנו אומרים: נמשיך לעשות אותו דבר, נקבע את זה, ועוד כמה שנים נראה, אולי להעלות או משהו אחר

חנוך דב מילביצקי:  זה לא נכון

חנוך דב מילביצקי:       סיפור העובדים הוא דרמטי

חנוך דב מילביצקי:  זה שזה אתגר – זה סופר דרמטי

חנוך דב מילביצקי:  וזה שיש אתגרי בנייה – יופי אבל אף אחד לא יתחיל לבנות ולא ישלמו אגרות בצדק, כשזה מיליונים, כשאתה לא יכול להתחיל בנייה

חנוך דב מילביצקי:  כל הסיפור של הפרי סייל על חלק מהדירות זה פלסטר

חנוך דב מילביצקי:  לא משהו שאפשר יהיה לעשותו במשך הרבה זמן, גם אין הצדקה לכך

חנוך דב מילביצקי:  זה טלאיים במקום לטפל במהות

חנוך דב מילביצקי:      זו המהות: אל"ף, יש לנו ריבית גבוהה מאוד שאתם לא מטפלים בה

חנוך דב מילביצקי:  בי"ת, יש לנו מחירי קרקע מטורפים שאין כמוהם שום מקום בעולם

חנוך דב מילביצקי:  אין שום שוק נדל"ן במדינות המערביות שאחוז הקרקע הוא כל כך דרמטי בעסקת מקרקעין כמו שיש במדינת ישראל

חנוך דב מילביצקי:  גם זה יותר מדי זמן אתם לא עושים דבר איתו

משה גפני: אם היית מכין את התקציב, היית מבטל את מינהל מקרקעי ישראל, כפי שינון מציע?     

חמד עמאר: גם אני הייתי מבטל

חנוך דב מילביצקי: תקציב משברי כזה הוא הזדמנות

חנוך דב מילביצקי:  יש לנו אתגרים עצומים אך זו הזדמנות לעשות מהלכים שאי אפשר היה לעשות קודם

חנוך דב מילביצקי:       מבחינת מיסוי, אתם טועים שאתם מקבעים את מה שקורה כרגע

חנוך דב מילביצקי:  כדי להזרים אתם צריכים להזרים דרסטית את מחיר מס הרכישה כדי שמי שלא קונה דירה עכשיו השתגע, ולקבוע עוד שלוש שנים מס לא של 10% - של 12%, 15%

חנוך דב מילביצקי:  במקביל תקפיאו את שוק השכירות אם אתם פוחדים מעליית מחירים של שכירות

חנוך דב מילביצקי:  תעשו הגנת הדייר, כמו שעשו קודם שנתיים, שלוש

חנוך דב מילביצקי:  שלא יהיה כדאי

חנוך דב מילביצקי:  תתחילו לייצר אפיקי השקעה אלטרנטיביים ל-2

חנוך דב מילביצקי: 7% של הנדל"ן

חנוך דב מילביצקי:  איפה כל הדברים הללו? כל הדברים הללו לא קיימים בתקציב

חנוך דב מילביצקי:  מה שיש זה קיבוע של מצב שלא עובד כרגע ואני מזכיר את 22', בין 21' ל-22' ששם מחירי הנדל"ן עלו בצורה מטאורית שעוד לא התאוששנו מזה, אז עכשיו אתם מקבעים עדיין את המצב

חנוך דב מילביצקי:      הציפייה מכם, זה לצאת מהקופסה

חנוך דב מילביצקי:  ההזדמנות שיש עכשיו, לא תחזור על עצמה בהרבה מאוד שנים הקרובות

חנוך דב מילביצקי:  צאו מהקופסה, ואם אתם מרגישים שאין לכם במשרד בצמרת משרד האוצר רוח גבית לכך, תביאו לנו את זה לפה כי לא יכול להיות שמה שיש לנו לתת לשוק הנדל"ן בעת הזו זה קיבוע מס הרכישה והשקעה בטווח הזה של 1

חנוך דב מילביצקי: 1 מיליארד שקל

חנוך דב מילביצקי:  לא יכול להיות שזה מה שיש לנו לתת

חנוך דב מילביצקי:  תעשו משהו דרמטי

חנוך דב מילביצקי:  תטפלו במחיר הקרקע

חנוך דב מילביצקי:  תיכנסו, תתערבו בריבית

חנוך דב מילביצקי:  תעשו משהו

משה גפני: תודה רבה

סימון מושיאשוילי: היטלי השבחה שרשויות מקומיות מטילות – אני שמעתי על שתי רשויות מקומיות באזור הצפון שהכפילו את מחיר היטלי ההשבחה

מתן יגל: איך יכול להיות? זה 50% מהשבחה

סימון מושיאשוילי: זה היטלים שיזמים משלמים

משה גפני: צריך לבדוק את זה

משה גפני:  לא חושב שזה אפשרי

חנוך דב מילביצקי: היטל השבחה אתה לא יכול לגבות ככה

משה גפני: צריך לבדוק מה זה

משה גפני:  חמד עמאר, בבקשה

חמד עמאר: אדוני היושב-ראש, אני רוצה לשתף אותך בנסיעה מהצפון לכאן

חמד עמאר:  6 שעות

חמד עמאר:  יצאנו ב-6:30 מפקיעין

חמד עמאר:  הגענו ב-12:15

חמד עמאר:  כביש 6

משה גפני: אתה אומר את זה כל פעם

משה גפני:  נסעתי לצפון בשבוע שעבר

משה גפני:  נסענו במנהרה שליד יקנעם, נסעתי לכרמיאל

משה גפני:  בצד השני לא היו פקקים

משה גפני:  יצאתי ב- 09:00 בבוקר

חמד עמאר: היה מנוף תקוע בכביש 6

משה גפני: לקחתי בחשבון את מה שאתה אומר תמיד ויצאתי יותר מוקדם

משה גפני:  אני רוצה לשבח אותך שבזמן שהיית שר במשרד האוצר עשו שם את המנהרות

משה גפני:  זה חוסך זמן באופן דרמטי

חנוך דב מילביצקי: ומי עשה את המנהרות? ישראל כץ

חמד עמאר: כמו התפלת המים – הוא התחיל בה כשהיה שר התשתיות

חמד עמאר:      אדבר בשני כובעים

חמד עמאר:  אחד, שהייתי בדיונים על הטלת המס, ושם נאמר לנו – אחת, שהמשקיעים השתלטו על השוק, הריבית היא אפסית ולכן אנו חייבים להגדיל את מס שבח וכו', כדי להתמודד עם המשקיעים

חמד עמאר:  אבל אנו עכשיו במציאות אחרת לגמרי

חמד עמאר:  כפי שאמרו, השוק מת

חמד עמאר:  הריבית כל כך גבוהה, 4

חמד עמאר: 5%

חמד עמאר:  מי שיש לו כסף יכול להשקיע ולקבל ריבית יותר גבוהה

חמד עמאר:  אנו רואים - אין לנו עובדים

חמד עמאר:  המצב כל כך קשה בשוק הישראלי

חמד עמאר:  אמרת – ההיצע גדול כי לאנשים אין כסף לקנות

חמד עמאר:  אנשים פוחדים לקחת משכנתאות עם הריבית עכשיו

חמד עמאר:  לכן אני לא מבין למה מביאים את המס הזה עכשיו

חנוך דב מילביצקי: את הדירות שסרוגו דיבר עליהן בתל אביב – אף זוג צעיר לא יקנה

חנוך דב מילביצקי:  3,600 – לא יכול לקנות בתל אביב

חנוך דב מילביצקי:  מעל מיליון שקל לחדר

חמד עמאר: אתה אומר: אנחנו רוצים להתמודד עם המשקיעים אבל בדרך כלל זוג צעיר לא יכול לרכוש דירה

חמד עמאר:  לכן אני חושב, אנו צריכים לעורר את השוק עכשיו

חמד עמאר:  המס הזה בא ממש לתקוע את השוק

חמד עמאר:       שתיים, כל העניין זה כסף, כמה מכניס החוק הזה כסף

חמד עמאר:  שמתם את זה בתקציב

אסף וכסלר: חלק מזה

אסף וכסלר:  הצעד הזה מגדיל את הכנסות המדינה בחצי מיליארד שקל בשנה

חמד עמאר: אדוני היושב-ראש, במצב הנוכחי, בריבית שאנו נמצאים בה עכשיו ובמשקיעים שאני רוצה גם משקיעים שיהיו בשוק עם הריבית הזו, לאפשר שיהיו יותר דירות - צריך לבטל את המס הזה עכשיו

משה גפני: תודה רבה

משה גפני:  ינון

ינון אזולאי: תודה רבה, אדוני היושב-ראש

ינון אזולאי:  אני רוצה לשאול אתכם: לאן אתם ממהרים? יש לכם עוד שלוש שנים

ינון אזולאי:  זו הוראת שעה

מתן יגל: המצב היום הוא שבסוף 25' המס יירד

ינון אזולאי: בצו

ינון אזולאי:  למה למהר? אתם כמעט נמצאים בהוראת קבע

ינון אזולאי:  יש הבדל כי אתה תגיד - אנחנו צריכים ודאות

חנוך דב מילביצקי: סטגנציה זה לא דאות

אסף וכסלר: אין סטגנציה

ינון אזולאי: בדיון הקודם דיברנו על ודאות ואמרתם שיהיה מספיק ודאות

ינון אזולאי:  בנוסף, זוכרים את צחי דוד? היה תותח פה

ינון אזולאי:  אמר: אנחנו נמצאים בסביבת ריבית מאוד נמוכה – המיסוי הוא דרך שלנו בסביבת ריבית כל כך נמוכה להגן על שוק הנדל"ן

ינון אזולאי:  אמר – יש ריבית נמוכה, לכן אנו צריכים את מס הרכישה הגבוה כדי להגן

ינון אזולאי:  כיום הריבית מאוד גבוהה

חמד עמאר: זו הייתה הסיבה שלהם שהריבית אפסית

ינון אזולאי: היום הריבית מאוד גבוהה

ינון אזולאי:  אני אומר: אין בעיה

ינון אזולאי:  רוצה לשהאיר את ה-8%? תשאיר

ינון אזולאי:  אין סיבה שתגיד: אני רוצה את זה להביא את זה כהוראת קבע

ינון אזולאי:  גם אם אתה רוצה להשאיר את זה - לא בהוראת קבע - אנחנו לא יודעים מה יהיה עד שלוש שנים

ינון אזולאי:  ודאות מספיקה לשוק הזה כרגע במצב שהוא קיים, לשלוש שנים

ינון אזולאי:  אתה רוצה להועיל לשוק, להזרים דירות לשוק? גם אז אמרתי לכם וגם היום אומר – יש מס שבח

ינון אזולאי:  תורידו אותו לכל מי שמחזיק דירה שנייה, ותגידו: לא יכול לקנות ארבע שנים דירה

ינון אזולאי:  תתחיל להציף את השוק בדירות

מתן יגל: אנחנו לא נגד לבטל את הלינארי

ינון אזולאי: אתם שום דבר לא נגד

ינון אזולאי:  כשבאים לפה אתם מביאים רק מה שאתם רוצי ולא מה שאנחנו רוצים

ינון אזולאי:  אנחנו מדברים על רמ"י

ינון אזולאי:  הוא לא צריך לשווק את הקרקעות של קק"ל

ינון אזולאי:  אין סיבה שרמ"י ישווק למשל אזורי תעשייה

ינון אזולאי:  שמשרד התעשייה ישווק לאזורי תעשייה

ינון אזולאי:  למה רמ"י מחזיק בכל השוק הזה? למה הוא בעל הבית היחיד על השוק הזה ומזה מתפרנס? תשאיר את עם תקציב מסודר שהמדינה נותנת לו, ותקבע אתה את המחיר, תוריד את המחיר, תיתן את זה, יש עלויות פיתוח

ינון אזולאי:  אנחנו לא רוצים לפתור את הבעיה כי אם היינו רוצים לפתור את הבעיה, גם היינו פותרים את הבעיה של הפועלים שעדיין לא נפתרה

ינון אזולאי:  אתה הולך למסות ולא רואה שיש צפי לפתרון הבעיה

ינון אזולאי:  עם כל מה שאתה רוצה להביא מהודו – אני מכיר את הסיפור מהודו

ינון אזולאי:  אנו עדיין לא רואים את הפועלים הישראליים מגיעים

חנוך דב מילביצקי: כי יש לך משרד המשפטים ומשרד הביטחון שעובדים נגד זה, כי הם רוצים פלסטינים

ינון אזולאי: עם כל זה, אם עדיין אין לנו הפתרונות האלה, אין שום סיבה לקבע את זה

ינון אזולאי:  לא תביא ודאות אלא תביא קטסטרופה

משה גפני: תודה

משה גפני:  ולדימיר

ולדימיר בליאק: אני לא רוצה לבזבז זמן

ולדימיר בליאק:  אני מרגיש שזה צעד לכיוון ההפוך ממה שצריך

ולדימיר בליאק:  על הסיבות דובר כבר כאן

ולדימיר בליאק:  לא רוצה לחזור על הטענות של החברים פה

משה גפני: בבקשה

אורית פרקש הכהן: לא יודעת מה הפסדתי, הייתי בישיבת נשיאות

אורית פרקש הכהן:  לא כל כך הבנתי את רצף הדיונים היום

אורית פרקש הכהן:  אני מבינה שמדובר בהוראה – הערתי בבוקר על הרכב את ההערות שלי

אורית פרקש הכהן:  אני גם לא מאוד שבעת רצון מההצעה לדווח על שכירות שלא פוטר שתהיה בהמשך וגם החקיקה הזו, במילא חקיקה ממה שהבנתי שהיא במילא בהוראת שעה כרגע אז למה להגיע לפה עכשיו ולבקש את זה כהוראה קבועה?     

משה גפני: תודה רבה

משה גפני:  אני מציע, שהיות שאנו בהוראת שעה, המציאות – זה היה בדיון פה בוועדה

משה גפני:  יש לכם שלוש שנים כפי שינון אמר וגם אחרים אמרו, אני מניח

משה גפני:  יש לכם עד סוף 24', ואחרי זה השר יכול להאריך בצו לעוד שנתיים

משה גפני:  אם אתם מחליטים שצריך לבטל את זה, לא יעשה את הצו

משה גפני:  אם אתם מחליטים להאריך את זה או לעשות את זה קבוע, תביאו את זה עוד שנה לכאן

ראול סרוגו: למה לא להפחית השנה את מס הרכישה על הדירות? להזרים כוח לשוק

ראול סרוגו:  השוק מת

משה גפני: אני חוזר על מה שראול אמר

משה גפני:  אני בעד הפחתה

חנוך דב מילביצקי: גם אני בעד

אליהו דלל: גם אני בעד

אליהו דלל:  יותר מזה - שיבואו עם רעיונות איך מפשירים את השוק הזה שנמצא בקיפאון

ינון אזולאי: אני לא בעד הפחתה

משה גפני: מדובר על זה שהממשלה מביאה את זה

משה גפני:  אם אתם מביאים הפחתה, נדון בהפחתה

משה גפני:  מה שראו אומר, יכול להיות שהוא צודק

משה גפני:  לא זה הדיון

משה גפני:  הדיון עכשיו, שאתם מבקשים להפוך את זה לקבוע

משה גפני:  אני לא מסכים להפוך את זה לקבוע

משה גפני:  לא יודע מה יהיה

משה גפני:  יש בעיה ואין בעיה מיידית כי באופן מיידי זה קיים

משה גפני:  אם השר ירצה בסוף השנה האזרחית להאריך את זה – יכול להאריך בצו לעוד שנתיים

משה גפני:  לא עכשיו

משה גפני:  עכשיו מספיק יש לנו בעיות

משה גפני:  עוד יש לנו סיפור בדיון הבא עם הדיווח

משה גפני:  זאת ההצעה שלי

משה גפני:  מציע את זה להם

משה גפני:  לא מביא את זה כמובן להצבעה

משה גפני:  אני מבקש שתסתפקו- -     

חנוך דב מילביצקי: הרב גפני, חושב שאנו צריכים בעקבו מה שאנו רואים אולי כן לשבת, להביא איזו הצעה שלנו

חנוך דב מילביצקי:  כי אני לא רואה שיש כיוון

חנוך דב מילביצקי:  כל מה שנעשה פה כרגע זה לנסות לראות מאיפה אנו ממלאים איזה בור

משה גפני: בבקשה

אליהו דלל: אני מסכים עם מה שאמרת הרב גפני, אבל הבקשה שלנו מהאוצר – בואו תהיו יצירתיים, איך יוצאים מהמשבר בשוק הדיור

אליהו דלל:  תבואו לפה עם רעיונות, נעשה דיון

אליהו דלל:  נוכל לשתף פעולה בדברם האלה

אסף וכסלר: בסופו של דבר נאמר פה על ידי כמה חברי כנסת, ואנו מסכימים – המטרה היא להזרים דירות – אני רוצה להתייחס למה שהתייחסו הרבה חברי כנסת

משה גפני: לא רלוונטי

משה גפני:  אנחנו הכי חכמים פה בחדר חברי הכנסת בגלל החסינות

משה גפני:  לא נצביע על ההצעה שלכם

אסף וכסלר: אשמח להתייחס למה שנאמר

אסף וכסלר:  בסוף אנו מסכימים – המטרה להזרים דירות לשוק, להגדיל את ההיצע, להוביל לירידת מחירים

אסף וכסלר:  אנו יכולים לעשות הרבה מהלכים שיגרמו למכירות מפה ועד הודעה חדשה של דירות

אליהו דלל: 60% ממחיר הדירה נמצא באוצר

אסף וכסלר: היינו בדיון הזה לפי כמה שנים בקורונה

אסף וכסלר:  הורדנו את מס הרכישה ואנו יודעים מה קרה – המשקיעים נכנסו לשוק באינטנסיביות, והמחירים עלו באינטנסיביות

קריאות: הפוך

חמד עמאר: לא משתלם להם

מתן יגל: הבעיה היום של שוק הדיור היא עובדים

מתן יגל:  כל יתר העובדים- -      

קריאות: ממש לא נכון

קריאות:  הבעיה הייתה לפני 7

קריאות: 10

משה גפני: עובדים? בסדר

משה גפני:  לכן אני אומר, שאתם- -     

חנוך דב מילביצקי: אז אין טעם במיסוי אם אתם לא מביאים עובדים

משה גפני: תביאו את ההצעה בשנה הבאה

מתן יגל: היום הבעיה הכי גדולה בעולמות שוק הנדל"ן היא המצוקה של העובדים ואנו עושים מאמצים גדולים להביא אותם- -     

חנוך דב מילביצקי: ומחיר הקרקע זה לא בעיה?      

מתן יגל: נכון, שיש ירידה בכמות העסקאות אבל תזכרו, שירידה בכמות העסקאות גורמת ללחץ על הקבלנים להוריד מחירים, כי מחר בבוקר אתם רוצים להעלות ביקושים

מתן יגל:  עליית ביקושים תעלה את המחיר, ואם אתם רוצים היום, שיהיו פה דירות יותר זולות אולי לא כדאי לדחוף ביקושים פנימה שיעלו את המחיר

אליהו דלל: שנה שלמה אתם מדברים שהקבלנים יורידו מחירים

אליהו דלל:  הם לא מורידים

מתן יגל: הם מורידים

מתן יגל:  תסתכל על הנתונים

מתן יגל:  המחירים יורדים

מתן יגל:  שינוי במדד מחירי הדיור – המחירים יורדים

מתן יגל:  השאלה אם רוצים לתת לקבלנים היום חמצן שימשיכו להשאיר את המחירים גבוהים, או לומר: לא, תורידו מחירים

משה גפני: תודה

משה גפני:  סיימנו את הדיון

משה גפני:  לא אצביע על זה

יוסי אלישע: רק כדי שחברי הכנסת יבינו – הירידה שאתם רואים פה היא פי שלושה בפועל

יוסי אלישע:  כי היזמים לא יכולים לשקף את הירידה במחיר בלבד

יוסי אלישע:  מה שאתם רואים זה ירידה במחיר

יוסי אלישע:  מעבר לזה יש מבצעים של השתתפות בתשלומי משכנתה, השתתפות בשיפוצים, השתתפות בהטבות נוספות

יוסי אלישע:  שיעור הירידה הוא הרבה יותר גבוה

יוסי אלישע:  הענף במצב קטסטרופלי

יוסי אלישע:  מנהל פה מנהל מיסוי מקרקעין תל אביב - תשאל אותו כמה ירידה בהיקף  העסקאות – לא רק של דירות – היקף העסקאות בכלל יש לו במשרד שלו בכלל בישראל

יוסי אלישע:  אנו מדברים על 60% ירידה של כלל העסקאות

יוסי אלישע:  צריכה להיות פה הצעה להוריד את מס הרכישה

יוסי אלישע:  אחרת אנו במצב ממש משבר ולא בגלל העובדים

משה גפני: עם כל הכבוד, אין לנו מצב רוח גם בלי מה שאמרת

משה גפני:  תודה רבה